
dictione per quam contra jura approbata et leges ac regni
consuetudines diu obtentas, dignitas regia offendatur ; atque
ab universis et singulis majoribus et minoribus ipsius regni
hominibus, ipsi domino regi et mandatis ac praeceptis suis
licitis plene obediatur et humiliter intendatur. Et omnes
et singuli per brevia ad curiam domini regis justitiam petant
et in justitia respondeant, sicut ante tempus hujus turbationis
hactenus fieri consuevit.

2.  Rogamus etiam ipsum dominum regem et ipsius pietati
cum reverentia suademus, ut tales ad justitiam faciendam et
reddendam proponat, qui non sua sed ea quae Dei et justitiae
sunt   quaerentes,   subjectorum   negotia   secundum   leges   et
consuetudines regni laudabiles recte componant, et ex hoc
roboratum justitia reddant solium regiae majestatis.

3.  Rogamus pariter  et  suademus  eidem  domino  regi  ut
libertates ecclesiasticas,  cartas libertatum et forestae, quas
servare et custodire tenetur expresse et proprio juramento,
plene custodiat et observet.

4.  Provideat etiam dominus rex quod concessiones quas
fecit hactenus, spontaneus non coactus, observentur, et alia
necessaria quae per suos ex ejus beneplacito sunt excogitata,
stabiliat duratura.    Et etiam Anglicana ecclesia suis libertati-
bus et consuetudinibus, quas habuit et habere debuit ante
tempus hujusmodi turbationis,  plene restituatur et eis uti
libere permittatur.

5.  Dicimus et providemus ut praefatus dominus rex uni-
versis et singulis qui, ab initio praesentis turbationis regni et
occasione ipsius usque ad hoc tempus, in ipsum vel in coronam
regiam commiserunt injuriam quamlibet vel offensam, et qui
ad pacem ipsius venerunt infra xl. dies post publicationem
hujusmodi nostrae provisionis,  omnino remittat et parcat;
ita quod nullo modo nullaque causa vel occasione propter
hujusmodi praeteritas injurias vel offensas, in eosdem offen-
sores ullam exercet ultionem ; aut ipsis poenam vitae, membri,
carceris, vel exilii aut pecuniae inferat vel vindictam ; exceptis
hiis qui in praesenti nostra provisione inferius continentur.

6.  Dicimus etiam et providemus ut omnia loca, jura, res, et
alia ad coronam regiam pertinentia, ipsi coronae et domino regi
restituantur, per eos qui ea detinent occupata, nisi ostendant
se ilia per rationabilem warantiam ab ipso domino rege vel a
suis antecessoribus possidere.

7.  Dicimus etiam et providemus  quod universa scripta,